kalebu genus Hippocampus lan kulawarga Syngnathidae.[2] Kaya iwak-iwak liyané, Jaran segara ambegan nganggo insang.[2] Jaran segara nduwèni ukuran awak kurang luwih 7 nganti 25 cm.[2]Kéwan iki urip karo prédhator-prédhator, saéngga Jaran segara nduwèni kulit kang atos kaya cangkang.[2] Kulit iki gunané kanggo njaga awaké saka prédhator.[2] Jaran segara akèh tinemu ing perairan kang cethèk apadéné kang jero.[2] Jaran segara mlakuné alon banget mulané akèh Jaran segara kang ndhelik ing karang, koral apadéné tanduran segara liyané, iki tujuwané kanggo njaga awaké yèn ana bebaya.[2] Kanggo obah tumuju lumahing segara, Jaran segara nggunakaké kantung udara kang ana ing awaké.[2] Kanthong iki bisa amba lan cupet miturut kabutuhan.[2] Cara kerjané kantung udara iki meh mirip kaya kapal selam.[2] Jaran segara kalebu spesies kang unik awit Jaran segara kang meteng ya iku Jaran segara kang lanang.[2] Jaran segara nglangi kanthi awak kang jejeg lan bisa manthukaké sirahé mendhuwur lan mengisor.[2]